הדרכת הורים מתחילה בדרך כלל מכך שההורים מבחינים בבעיה ומרגישים שאין להם את הכלים להתמודד איתם, ומרגישים שכדאי להתייעץ עם בעל מקצוע. הפגישה הראשונה היא בדרך כלל פגישת הכרות שבה אני לומדת על המשפחה, מי הן הנפשות הפועלות, על היחסים במשפחה. אני שואלת שאלות על השגרה היומית ובסופו של דבר מקבלת תמונה על המשפחה. כמו כן אני מנסה לברר מה סיבת ההגעה והבעיה. לאחר מכן, בסדרת מפגשים, אני מעלה רעיונות, שיטות וכלים כיצד להתמודד עם הבעיות. בסוף כל פגישה, ההורים יוצאים עם "שיעורי בית" שעליהם ליישם. במפגשים הבאים מחדדים או משנים את הכלים, עד שמגיעים לנוסחה שעובדת.